stanford-oval/wikipedia huggingface dataset:
מור באלאז'
ראו גם

Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
Magyar nagylexikon I–XIX. Főszerk. Bárány Lászlóné et al. Budapest: Akadémiai; (hely nélkül): Magyar Nagylexikon. 1993–2004. ISBN 963-05-6611-7 (לקסיקון הונגרי גדול I–XIX עורך ראשי. לאסלו בארן. בודפשט: אקדמית: Magyar Nagylexikon. 1993–2004)
Palatinus József: A szabadkőművesség bűnei. 4. kiad. Budapest, 1938–1939. Budai-Bernwaliner József ny. (חטאי הבנייה החופשית)
Új magyar életrajzi lexikon I–VI. Főszerk. Markó László. Budapest: Magyar Könyvklub; (hely nélkül): Helikon. 2001–2007. ISBN 963-547-414-8 (לקסיקון ביוגרפי הונגרי חדש I–VI. עורך ראשי. לאסלו מרקו. בודפשט: מועדון הספר ההונגרי: הליקון. 2001–2007)
לקריאה נוספת

Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
Szinnyei József: Magyar írók élete és munkái I. (Aachs–Bzenszki). Budapest: Hornyánszky. 1891. (יוזף סינאי: חייהם ויצירותיהם של סופרים הונגרים א' (אחס–בזנסקי). בודפשט: הורניאנסקי. 1891.
Adatai a Petőfi Irodalmi Múzeum katalógusában (נתוניו נמצאים בקטלוג של המוזיאון הספרותי פטפי)
הערות שוליים

↑  "Születési bejegyzése a pesti izraelita hitközség születési akv. 79/1849. folyószáma alatt". נבדק ב-2020-12-27.
↑  "Balázs Mór". אורכב מ-המקור ב-2015-01-31. נבדק ב-2015-04-28.
| --- | --- |
בקרת זהויות :  ISNI: 0000 0001 1251 2618  VIAF: 163972765   WorldCat (עם VIAF): 163972765
מלכים ג

| --- | --- |

עטיפת הספר. עיצוב: אמרי זרטל
 מידע כללי
 מאת:  יוכי ברנדס
 שפת המקור:  עברית
 סוגה:  רומן תנ"כי, דרמה, מתח
 הוצאה
 הוצאה:  כנרת-שרף
 תאריך הוצאה:  2008
 מספר עמודים:  447
 סדרה
 ספר קודם:  וידוי
 הספר הבא:  שבע אימהות
 קישורים חיצוניים
 מסת"ב:  מסת"ב 0062512002422
 הספרייה הלאומית:  002604017
"מלכים ג" הוא רומן תנ"כי מאת הסופרת יוכי ברנדס שנכתב בשנת 2008. הרומן מספק תיאור חלופי לתקופת שלטונם של שאול, ישוי (איש בושת), דוד ושלמה מנקודת ראותן של הנשים שנותרו משושלתו של שאול המלך וחיו בארמון המלך בירושלים.
תקציר

זהו סיפורו של שלומעם, מן העיר צרידה שבנחלת שבט אפרים המגלה למעשה כי הוא נצר למשפחה מיוחסת והוא אומץ בילדותו על מנת להגן עליו בפני מלכי ישראל ששלטו בבירתם ירושלים. בתחילה שלומעם שואל את עצמו שאלות רבות בנוגע למשפחתו ולמפגשיהם של הוריו עם אישה מסתורית בעמק המצורעים. במסעותיו בארץ ישראל הקדומה הוא מגיע לירושלים ונפגש עם מיכל בת שאול שמעמידה פני משוגעת, כאמצעי להסוות את פועלה הרב מאחורי הקלעים בחצר הממלכה. מכאן ואילך מגיע סיפורה של מיכל המספרת על דיכוי משפחת אביה מהמלוכה ובמאמציה להעלות את שלומעם לכס השלטון. שלומעם עצמו מגיע למעמד בכיר במנהל השלטון של שלמה המלך והוא ממונה לנציב המיסים של שבטי אפרים ומנשה. עם מותו של שלמה, מוכתר שלומעם, בשמו החדש ירבעם, למלך על חלקה הצפוני של ממלכת ישראל.
תאורים חלופיים

בספרה, יוכי ברנדס, מספרת על מותו של גוליית מידי דוד המלך. על פיה, הקרב המפורסם לא היה הירואי כפי שנצטייר במקרא ולמיכל בת שאול הגיעו שמועות כי לא היה זה דוד שהרג את גולית אלא אלחנן בן יערי, חברו ובן שבטו של דוד. מיכל מתלבטת בנושא, ובעזרת סופרי צללים שמינתה, המעבירים לדורות הבאים את סיפורי התנ"ך, היא מכניסה פסוק בספרי הממלכה ("וַיַּךְ אֶלְחָנָן בֶּן יַעְרֵי אֹרְגִים בֵּית הַלַּחְמִי אֵת גָּלְיָת הַגִּתִּי וְעֵץ חֲנִיתוֹ כִּמְנוֹר אֹרְגִים"), מה שמשאיר בידי הקוראים בתנ"ך או בספרה לנחש את האמת על הקרב המפורסם.
שלמה המלך מצטייר כמלך נהנתן, שאינו "החכם באדם" כפי שסופרי המלך מעידים עליו, אלא אדם המכור להנאות החיים ומיזמי בנייה מנקרי עיניים התובעים משאבי אנוש וטבע שהממלכה ובייחוד שבטי ישראל כורעים תחת נטל מימונם.
את צחוקה המפורסם של מיכל למראה דוד המלך מפזז בירושלים, היא מפרשת כתעמולה של דוד המלך כנגד בית המלוכה של שאול, כאשר למעשה היא קבלה כנגדו על היחס שהיא ומשפחתה קיבלו מידיו, ועל הזיכרון הקצר של העם לימים הטובים של ממלכת שאול.
ברנדס מתארת בסיפורה מצב דברים ובו האונס של תמר על ידי אמנון שמתואר בתנ"ך לא באמת התרחש, אלא הגיע לספר הספרים כתוצאה ממזימה נרחבת של בת שבע, אם שלמה בעזרת סבה אחיתופל, שנועדה להמליך את שלמה כיורשו של דוד, למרות שלא היה הבן הבכור.
ברנדס מציירת את חגי ישראל המתוארים בתורה כחגים שהם רק מסורת של שבט יהודה ושלכל שבט משבטי ישראל ישנה מסורת חגים משלו. לפי קריאה זו, טענת כותב ספר מלכים כאילו ירבעם בן נבט הגה חג בחודש אשר בדה מליבו, מטשטשת למעשה חג שקיים מדורי דורות במסורת השבטית, כאשר שבט יהודה מנסה לכפות על העם את מסורתו הפרטית, ולתארה בהיסטוריוגרפיה כבלעדית. בטענה זו מעלה ברנדס שאלה כנגד אמיתות התנ"ך כספר כלל ישראלי או כספר מסורת יהודאי בלבד.
הערות שוליים

↑  ספר שמואל ב', פרק כ"א, פסוק י"ט
↑  Davies, Y. ZAKOVITCH, “And you shall tell your son...”. The Concept of the Exodus in the Bible. 144 pp. The Magnes Press. Jerusalem, 1991. $10., Vetus Testamentum 45, 1995, עמ' 576 doi: 10.1163/1568533952662243
↑  על 'מלכים ג' של יוכי ברנדס – רציו – אמונה, מחקר, ומדע
↑  יאיר זקוביץ ואביגדור שנאן, לא כך כתוב בתנ"ך, תל אביב: ידיעות ספרים, 2004. עמ' 96–102.
↑  T. Ishida, The Royal Dynasties in ANcient Israel, A Study on the Formation and Development of Royal Dynastic Ideology (BZAW 142), Berlin, New York 1977, pages 7-10
↑  ח' תדמור, אשור, בבל ויהודה - מחקרים בתולדות המזרח הקדום, ירושלים 2006.
↑  T. Ishida, "The SUcession Narrative and Esarhaddon's Apology: A Comparison", Ah, Assyria, Studies in Assyrian History and Ancient Near Eastern Historiography Presented to Hayim TAdmor (eds. M. Cogen & I. Ephwal), Jerusalem 1993, page 170.
↑  B. Halpern, David's Secret Demons, Messiah Murderer Traitor King, Grand Rapid, Michigan \ Cambridge, U.K. 2001, page 73.
↑  David: The Usurper: Book Three The Covenant and The Scrolls [Liebowitz Ed.D, Dr. Steve], Jun 25, 2015
| ספרים מאת יוכי ברנדס |
| --- | --- | --- |
| ספרים | גְמר טוב (1997) • הגר (1998) • לכבות את האהבה (2001) • גרעינים לבנים (2003) • וידוי (2005) • מלכים ג (2008) • שבע אימהות (2010) • הפרדס של עקיבא (2012) • היהדות שלא הכרנו (2014) • אדל (2018) |  |
| --- | --- |
בקרת זהויות :  VIAF: 7153147484301049360003   WorldCat (עם VIAF): 7153147484301049360003
תעסוקה מבצעית

תעסוקה מבצעית היא פעילות שגרתית או מיוחדת, שצה"ל מוביל בשטחי ישראל או מחוץ למדינה, במטרה להגיע אל היעד שהוא מציב לעצמו.
כל לוחם שסיים את ההכשרה בבסיס האימונים של החטיבה שלו, שירותו הצבאי יהיה מחולק לשניים:
תעסוקה מבצעית ואימון. בכל כמה חודשים הסטטוס של הלוחמים משתנה כדי לשמור על מתח אצל הלוחמים.
הלוחמים מתרגלים את שיטות הלחימה הייחודיות לחטיבה ומתנסים במצבי לחימה מדומים כדי להיות מוכנים וטובים יותר בעת הצורך.
חודשי התעסוקה המבצעית הם חודשים בהם גדודי החטיבה שומרים על הביטחון באזור מסוים במדינת ישראל. בחודשים אלו, החיילים צריכים להיות עירנים למתרחש בגזרה עליה הם שומרים - ומבצעים שמירות, סיורים בקרב הגבול או בתוך היישובים הצמודים לגבול, עורכים אימונים בשיתוף המועצות האזוריות ועוד.
לאחר סיום השירות הסדיר, חיילי המילואים נקראים לתעסוקה מבצעית או לאימון לסירוגין.
הערות שוליים

↑  תעסוקה מבצעית בגבעתי - כך זה נראה, באתר ערוץ 7
↑  תוכנית: תעסוקה מבצעית במילואים – פעם ב-3 שנים, באתר ynet, 3 באוקטובר 2003
ערך זה הוא קצרמרבנושא צבא. אתם מוזמנים לתרום לוויקיפדיה ו.
Ritmo (Bad Boys for Life)

Ritmo (Bad Boys for Life) הוא סינגל שהוקלט על ידי הלהקה האמריקאית הבלאק אייד פיז, ביחד עם הזמר הקולומביאני ג'יי באלווין. השיר יצא לאור ב-11 באוקטובר 2019, כסינגל הראשון מתוך אלבום האולפן השמיני של הבלאק אייד פיז, Translation.
השיר הגיע למקום הראשון במצעד השירים הלטיניים של הבילבורד.
רקע וכתיבה

השיר נכתב על ידי ויל.איי.אם, אפל.די.אפ, ג'יי באלווין, קייט' האריס והופק על ידי ויל.איי.אם. השיר מכיל בתוכו את סגנונות ההיפ הופ, פופ ורגאטון. כמו כן, השיר מכיל בתוכו סימפול מתוך שירה של הלהקה האיטלקית קורונה, "The Rhythm of the Night". השיר נכלל בפסקול סרט הקולנוע, "בחורים רעים לתמיד".
מהדורת הטארגט של האלבום Translation כוללת בתוכה שני רמיקסים לשיר, אחד בשיתופו של הראפר ג'יידן סמית', ואחד בשיתופו של התקליטן סטיב איוקי.
בסמוך לצאתו כסינגל, עלה השיר לרשת הזרמת המדיה ספוטיפיי, תוך שהצליח לצבור למעלה מ-515 מיליון השמעות.
וידאו קליפ

הווידאו קליפ הנלווה שצולם לשיר הועלה לערוץ היוטיוב של הבלאק אייד פיז ב-11 באוקטובר 2019, בסמוך לצאת הסינגל עצמו. הקליפ הצליח לצבור למעלה מ-130 מיליון צפיות בשלושה שבועות בלבד. נכון ליוני 2020, מונה הצפיות של הקליפ עומד על כ-694 מיליון צפיות.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2020 | פרסי הווידאו קליפים של MTV | שיתוף הפעולה הטוב ביותר | מועמדות |
| 2020 | 100 השירים הטובים לשנת 2020 של מגזין בילבורד | 100 השירים הטובים לשנת 2020 של מגזין בילבורד | מקום 100 |
מיקומי שיא

|   ‏‏‏  מצעדים שבועיים (2019)> מדינה |   ‏‏‏  מצעדים שבועיים (2019)> מצעד |   ‏‏‏  מצעדים שבועיים (2019)> מיקום שיא |   ‏‏‏  מצעדים שבועיים (2019)>  |
| --- | --- | --- | --- |
|  אוסטריה | Ö3 אוסטריה טופ 40‏ | 67 |  |
|  אוסטרליה | מצעד הסינגלים האוסטרלי | 100 |  |
|  אוקראינה | טופ-היט | 5 |  |
|  אורוגוואי | מוניטור לטינו | 3 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 53 |  |
|  אל סלוודור | מוניטור לטינו | 1 |  |
|  אקוודור | מוניטור לטינו | 5 |  |
|  ארגנטינה | ארגנטינה הוט 100 | 2 |  |
|  ארצות הברית | בילבורד הוט 100 | 26 |  |
|  ארצות הברית | מצעד 40 השירים למבוגרים | 27 |  |
|  ארצות הברית | מצעד שירי הדאנס קלאב | 2 |  |
|  ארצות הברית | מצעד השירים הלטינים | 1 |  |
|  בוליביה | מוניטור לטינו | 1 |  |
|  ברזיל | טופ 100 ברזיל | 77 |  |
|  גואטמלה | מוניטור לטינו | 10 |  |
|  גרמניה | GfK – טופ 100 | 24 |  |
|  הולנד | מצעד 40 הסינגלים ההולנדיים | 72 |  |
|  הונגריה | Rádiós Top 40 | 6 |  |
|  הונדורס | Honduras Top 50 | 3 |  |
|  ולוניה | אולטראטופ 40 | 27 |  |
|  ונצואלה | רקורד ריפורט | 2 |  |
|  חבר המדינות | טופ-היט | 3 |  |
|  ישראל | מדיה פורסט ישראל | 2 |  |
|  ליטא | AGATA | 28 |  |
|  ניקרגואה | מוניטור לטינו | 4 |  |
|  סלובקיה | ČNS IFPI | 46 |  |
|  ספרד | PROMUSICAE | 2 |  |
|  פוארטו ריקו | מוניטור לטינו | 3 |  |
|  פולין | ZPAV | 11 |  |
|  פורטוגל | מצעד הסינגלים הפורטוגזי | 11 |  |
|  פלנדריה | אולטראטופ 50 | 30 |  |
|  פנמה | מוניטור לטינו | 2 |  |
|  פרגוואי | מוניטור לטינו | 2 |  |
|  פרו | מוניטור לטינו | 4 |  |
|  צ'ילה | צ'ילה טופ 20 | 2 |  |
|  צ'כיה | ČNS IFPI | 82 |  |
|  צרפת | SNEP | 10 |  |
|  קולומביה | נשיונל-רפורט | 1 |  |
|  קנדה | קנדה הוט 100 | 31 |  |
|  רומניה | מצעד השירים הרומני | 1 |  |
|  רוסיה | טופ-היט | 2 |  |
|  שוודיה | סוורייטופליסטן | 72 |  |
|  שווייץ | המצעד השווייצרי | 6 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  איטליה | מצעד הסינגלים האיטלקי | 93 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס/אלקטרוני | 74 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ארצות הברית | בילבורד הוט 100 | 50 |  |
|  ארצות הברית | מצעד שירי הדאנס/אלקטרוני | 2 |  |
|  ארצות הברית | מצעד 40 שירי המיינסטרים | 26 |  |
|  ארצות הברית | מצעד השירים הקצביים | 39 |  |
|  ארצות הברית | מצעד השירים הלטיניים | 1 |  |
|  גרמניה | GfK – טופ 100 | 76 |  |
|  ולוניה | אולטראטופ 40 | 79 |  |
|  ישראל | מדיה פורסט ישראל | - |  |
|  ישראל | גלגלצ | 40 |  |
|  פלנדריה | אולטראטופ 50 | 90 |  |
|  קנדה | קנדה הוט 100 | 62 |  |
|  שווייץ | המצעד השווייצרי | 54 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | זהב | 35,000 |
| אוסטריה (IFPI Austria) | זהב | 15,000 |
| בלגיה (BEA) | זהב | 20,000 |
| צרפת (SNEP) | פלטינה | 200,000 |
| איטליה (FIMI) | פלטינה ×2 | 140,000 |
| מקסיקו (AMPROFON) | פלטינה+יהלום+זהב | 390,000 |
| פורטוגל (AFP) | פלטינה | 10,000 |
| ספרד (PROMUSICAE) | פלטינה ×4 | 160,000 |
| ארצות הברית (RIAA) | פלטינה | 1,000,000 |
הערות שוליים

↑  וויל.איי.אם, אפל.די.אפ, ג'יי באלווין, קייט' האריס
↑  The Black Eyed Peas, Billboard
↑  Coronaâ€™s â€˜Rhythm of the Nightâ€™ Vs. Black Eyed Peas & J Balvinâ€™s â€˜Ritmoâ€™, Billboard, ‏2019-10-25
↑  HipHopDX- https://hiphopdx.com, Review: The 'Bad Boys 3' OST Is Splashed With Miami Heat, HipHopDX, ‏2020-01-24
↑  Black Eyed Peas - Translation (Target Exclusive, CD), www.target.com (באנגלית)
↑  RITMO (Bad Boys For Life), נבדק ב-2020-06-21
↑   Black Eyed Peas, J Balvin - RITMO (Bad Boys For Life), סרטון  באתר יוטיוב (אורך: 3:38)
| --- | --- |
בקרת זהויות :  MusicBrainz release group: 46381ef8-41d8-4ef8-97bc-5e7004c516f0
אקונומטריקה

ערך זה עוסק במונח מתחום הכלכלה. אם התכוונתם לכתב עת אקדמי בכלכלה, ראו .
אקונומטריקה היא תורת מדידה כמותית המשתמשת בכלים סטטיסטיים לבחינת יחסים בין משתנים כלכליים, בחינת מגמות ומתן תחזיות כלכליות. האקונומטריסטים מנסים למצוא אומדים בעלי מאפיינים סטטיסטיים רצויים, כולל חוסר הטיה, יעילות ועקביות. אקונומטריקה יישומית משתמשת באקונומטריה תאורטית ובנתונים ממשיים להערכת תאוריות כלכליות, פיתוח מודלים אקונומטריים, ניתוח ההיסטוריה הכלכלית וחיזוי.
אקונומטריקה היא הענף האמפירי של מדע הכלכלה. תפקידה לבדוק את נכונותן של תאוריות כלכליות ולספק אומדנים מספריים לפרמטרים תאורטיים.
מודל אקונומטרי בסיסי

על מנת שמודל כלכלי יהיה ניתן למדידה אקונומטרית צריכים להתקיים מספר תנאים:
המודל צריך להיות מנוסח בצורה של משוואה או משוואות המתארות את הקשר החזוי לפי המודל בין משתנים כלכליים.
המשתנים האמורים צריכים להיות מדידים באופן אובייקטיבי באופן ישיר או לפחות על ידי קירוב.
בידי החוקר צריך להיות מקבץ גדול מספיק של תצפיות על כל המשתנים הכלולים במודל או של קירוביהם.
בהתקיים התנאים האלה ניתן, על ידי ניתוח רגרסיה (בדרך כלל רגרסיה ליניארית), לאמוד את המשוואות המייצגות את המודל ולומר האם הנתונים מאששים את המודל או מפריכים אותו, ולמצוא את הערכים המספריים של הפרמטרים במודל.
דוגמה לאמידה אקונומטרית

כלכלן ישראלי סבור כי בישראל קיים קשר הפוך ליניארי בין אבטלה לאינפלציה. במילים אחרות הוא משער כי קיימת עקומת פיליפס ישרה היורדת משמאל לימין. הוא מנסח את המשוואה הבאה כדי לבצע רגרסיה ליניארית:
כאשר  \ Y הוא שיעור האינפלציה ו- \ Xשיעור האבטלה. המקדמים  \ \alpha  ו- \ \beta  הם השיפוע והחותך של העקומה המשוערת בהתאמה ו- \ \varepsilon  הוא ה"טעות", גורם מקרי בעל התפלגות נורמלית עם תוחלת 0, כפי שנדרש במודל של רגרסיה ליניארית.
החוקר פונה למקור מוסמך כגון הלשכה המרכזית לסטטיסטיקה ומשיג סדרה של נתוני אינפלציה ואבטלה בישראל לאורך מספר רב של שנים. את הנתונים הוא מזין לתוכנה סטטיסטית וזו מספקת לו את תוצאת האמידה הכוללת בין השאר:
אומדנים מספריים a,b לערכיהם של הפרמטרים התאורטיים  \ \alpha ,\beta .
מובהקות סטטיסטית ורווח בר סמך עבור האומדנים  \ a,b.
מקדם הסבר  \ R^{2} בין 0 ל-1 המתאר את המידה שבו המשתנה המסביר, במקרה זה שיעור האבטלה מצליח להסביר את השונות במשתנה התלוי, שיעור האינפלציה.
בחינת התוצאות מאפשרת לחוקר להעריך את התאמת השערתו למציאות. אם המקדם  \ aאינו שונה באופן מובהק מאפס, המסקנה היא כי אין קשר בין שני המשתנים. לעומת זאת, אם המקדמים שונים במובהק מאפס אך ערכו של מקדם ההסבר  \ R^{2} נמוך המסקנה תהיה כי יש קשר בין המשתנים אך הוא אינו מתבטא במודל באופן מלא. ייתכן שקיים עוד משתנה המשפיע על האינפלציה מלבד האבטלה כגון שער הריבית במשק או האינפלציה בתקופה קודמת המייצרת ציפיות אינפלציוניות. אפשרות נוספת היא שהאינפלציה אכן תלויה אך ורק באבטלה אך הקשר אינו ליניארי כפי ששיער החוקר.
במידה והמודל מתגלה כבעל מובהקות ומקדם הסבר גבוהים החוקר משתכנע שהשערתו נכונה. כעת הוא יכול לעשות במידע זה שימוש מעשי ולחזות את שיעור עליית המחירים בשנה הבאה בהנחה שמדיניות הממשלה תקטין את האבטלה בכמות נתונה.
מודלים אקונומטריים חשובים

מודלים סטטיסטיים לאמידת השפעה של משתנים והתערבויות על משתני תוצאה (אמידת קשרים סיבתיים בין משתנים).
בנקים מרכזיים כגון בנק ישראל משתמשים במודל מקרוכלכלי מרכזי אחד של המשק, אומדים אותו ומשתמשים במשוואה המתקבלת כדי לחזות את המחוונים הכלכליים החשובים כגון צמיחה ואינפלציה. התחזיות משמשות אותם בבואם להחליט האם להעלות או להוריד את הריבית במשק.
גופים בינלאומיים כגון קרן המטבע הבינלאומית והבנק העולמי אומדים מודלים הכוללים מספר רב של ארצות על מנת לחזות את ההשפעות של החלטותיהם - למשל, את גודל הסיוע הכספי שתעניק הקרן למדינה במצוקה.
אומדים של הנטייה השולית לצרוך במשק והמכפיל הקיינסיאני הנגזר מהם מאפשרים לממשלה לחזות את השינוי בתוצר כתוצאה משינויים בתקציב המדינה ולקבוע את המדיניות הפיסקלית בהתאם.
גופים פיננסיים נעזרים באקונומטריקה כדי לנסות לחזות שערים עתידיים של מניות או מדדים ולהשקיע בהתאם.
אישים בולטים

רשימת הזוכים בפרס נובל לכלכלה להם הוענק הפרס על תרומתם לתחום האקונומטריקה:
רגנר פריש ויאן טינברגן ב-1969
לורנס קליין ב-1980
טריגבה הבלמו ב-1989
ג'יימס הקמן ודניאל מקפאדן ב-2000
רוברט אנגל וקלייב גריינג'ר ב-2003
ראו גם

ביקורות על האקונומטריקה
מגילת הנחושת

| --- | --- |

קטעים ממגילת הנחושת
מגילת הנחושת (3Q15) היא אחת ממגילות מדבר יהודה. בשונה מיתר המגילות הכתובות על גבי קלף, מגילה זו חרוטה על גבי נחושת ומופיעה בה רשימת אוצרות (60 או 64) הכוללים כמויות עצומות של זהב, כסף, מטבעות וכלים יקרי ערך, לצד קידוד מקומות המחבוא של אוצרות אלה (שמשקלם הכולל מוערך בכ-100 טונות) לעזרת המטמינים ו/או ממשיכי דרכם, כשיעבור זעם וניתן יהיה לשוב ולשלוף את המטמונים.
היסטוריה

המגילה התגלתה בבדיקה שנערכה במערות קומראן על ידי משלחת משותפת של מוזיאון רוקפלר, בית הספר האמריקאי לחקר המזרח ובית הספר הצרפתי למקרא ולארכאולוגיה, שיצאה במרץ 1952 לבדוק את אזור מערות קומראן. במרחק של כק"מ וחצי מצפון למערת קומראן מס' 1, נמצאה מערה ובה מגילות רבות, בהן מגילת הנחושת. המגילה נתגלתה כשהיא מחולקת לשני חלקים.
המגילה התגלתה בעת שקומראן הייתה בשלטון ממלכת ירדן, ונלקחה למוזיאון לארכאולוגיה של ירדן בעמאן. במשך ארבע שנים לא נגעו במגילה מחשש שתתפורר בזמן הפתיחה, ולכן הייתה מונחת בארון התצוגה כפי שנמצאה. פרופ' ק.ג. קון מאוניברסיטת גטינגן זיהה את הכתוב בעברית בחלק החיצוני של המגילה, והפנה את תשומת לב חוקרי המגילות לדבר. חוקר המגילות ג'ון מרקו אלגרו לקח את אחד משני המקטעים לפרופ' רייט-בייקר (Wright Baker) מאוניברסיטת מנצ'סטר, שהצליח לנסר עם מסור עדין את המגילה ל-18 לוחות נחושת, שאותם ניתן לפענח.
עם תחילת מלחמת ששת הימים נמצאה המגילה במוזיאון בעמאן, בניגוד לקרעי מגילות אחרות שהיו במוזיאון רוקפלר. כיום שמורה המגילה במוזיאון ירדן בעמאן.
ידועות שלוש הוצאות מדעיות של המגילה: של ז'וזף מיליק, של ג'ון מרקו אלגרו, ושל בן-ציון לוריא, שהיא היחידה בעברית.
לאחר גילוי המגילה הובחן כי קיימים קשרים בינה לבין מסכת כלים (כלי המקדש) שהתפרסמה בספרו של המקובל רבי נפתלי הרץ בכרך מפרנקפורט עמק המלך, שנדפס באמסטרדם שנת ת"ח (1648). חיבור עלום זה מתאר את אוצרות המקדש שהוטמנו במקומות שונים, אשר בתחילתו נכתב כי נרשמו לראשונה בידי כותביה על לוח נחושת.
תוכן המגילה

המקומות המוזכרים במגילה אינם ידועים ברובם. לא ידוע מקור האוצר ולמי היה שייך, אך ישנן מספר השערות בנוגע לטיב האוצר: אוצר פרעוני, אוצר בית המקדש הראשון או אוצר בית המקדש השני שהוסתר טרם נפילת ירושלים בידי הרומאים, אוצר שהיה שייך לכת שחיה בקומראן או אוצר שלא היה קיים כלל.
בן-ציון לוריא סבר שמדובר באוצרות בית המקדש השלישי. לטענתו, בתקופת בר כוכבא החלו בתהליך הקרבת קורבנות (אם כי לא בהיקף מלא) בהר הבית, וכי בעקבות הקרבות נאלצו הכוהנים להטמין את הכלים לעתיד לבוא. בזאת מנסה לוריא לאחר את זמן כתיבת המגילה מן המקובל במחקר. מסכת כלים, לטענתו, נכתבה בצורה דומה לגבי אוצרות בית המקדש של הורדוס.
הפסקאות במגילה הן בעלות מבנה קבוע:
ציון המיקום
מידע נוסף עבור המיקום
הסבר לחפירה
המרחק (בדרך כלל מצוין באמות)
תיאור של הפריט המוחבא
הערות נוספות
שתיים או שלוש אותיות יווניות
סדר הערכים והמקומות אינו קבוע במיקום ברור ונראה כי הרשימה היא רשימה שהועתקה ממקור אחר.
ישנה תופעה של שכפול של חלק מהמקומות המוזכרים במגילה, לדוגמה אותו אתר נראה שמופיע בכיתוב שונה: "בתל של כחלת" "במזרח כחלת".
נראה שאם אכן הוטמנו הפריטים בוצע הדבר במספר מחזורים ולכן חוסר העקביות בין הרשומות שמופיעות על אותו מיקום פיזי במקומות שונים ברשימה.
פסקאות נבחרות

1.
בחרובא שבעמק עכור תחת
המעלות חבואה למזרח אמות
אריח ארבעין שדת כסף וכליה
משקל ככרן שבעשרה KEN
2.
בנפש בנדבך השלישי עשתות
זהב 100
10.
בבור [ש]תחת החומא מן המזרח
בשן הסלע כדין של כסף שש
מאות ותחת הסף הגדול
36.
ביגר שלפי צוק הקדרון
חפור אמות שלוש ככ 7
46.
באשוח שיבית הכרם בבואך
לסמולו אמות עסר כסף
ככרין ששין ושנין
48.
תחת יד אבשלום מן הצד
המערבי חפוור אמות שתין עסרה
ככ 80
תל כחלת/כחלת

תל כחלת מוזכר מספר פעמים במגילת הנחושת, כמחבוא של מספר רב של פריטים, כולל העתק המגילה. אין זיהוי לתל כחלת, אולם ניתן ליצור מפת מיקומים בתל - להלן דוגמה:
ראו גם

מסכת כלים (כלי המקדש)
לקריאה נוספת

בן ציון לוריא, מגילת הנחושת ממדבר יהודה, החברה לחקר המקרא, קריית ספר, תשכ"ד
הערות שוליים

↑  דני רובינשטיין, חפש בצריח שבחצר בתי העצין, באתר הארץ, 22 באפריל 2007
↑  מאיר בר-אילן, תהליך כתיבתה של מגילת הנחושת
| --- | --- |
בקרת זהויות :  NLI: 987007265097705171  LCCN: n95045808  VIAF: 181539317   WorldCat (עם VIAF): 181539317 
הצגת הפריטים המוטמנים בתל של כחלת
מיקשה שכטר

| --- | --- |

 לידה:  20 באוגוסט 1859 ואץ, הונגריה 
 פטירה:  30 באפריל 1917 (בגיל 57) בודפשט, האימפריה האוסטרו-הונגרית 
 מקום קבורה:  בית הקברות היהודי ברחוב קוזמה 
 לימודי רפואה:  אוניברסיטת אטווש לוראנד 
 תפקידים:  רופא, עד מומחה, מרצה באוניברסיטה 
 
מיקשה שכטר (בהונגרית: Schächter Miksa; ואץ, 20 באוגוסט 1859 – בודפשט, 30 באפריל 1917) היה פרופסור לרפואה יהודי-הונגרי, סופר מקצועי רפואי, מייסד כתב העת הרפואי "רפואה" (Gyógyászat), מומחה לרפואה משפטית.
ביוגרפיה

מיקשה שכטר נולד במשפחה יהודית כבנם של יעקב שכטר ושל מריה מוהר (Mohr). את לימודיו החל בעיר הולדתו, ולאחר שהוריו הוריו עברו משם המשיך בבודה ובפשט. לאחר סיום לימודיו ב-1881, קיבל תואר דוקטור לרפואה באוניברסיטת בודפשט (שמה היום אוניברסיטת אטווש לוראנד). בתום לימודיו באוניברסיטה, בשנת 1882 שירת בצבא כרופא משנה בגדוד ארטילריה מס' 4.
לאחר מכן, שכטר החל להתמחות בקליניקה של פרופסור קובאץ', שם בילה 3 שנים כמתמחה בחדר ניתוח עם מלגה. הפרופסור - בניגוד לרבים אחרים - ראה בשימוש בחומרי חיטוי דבר חשוב, כדי למנוע, לנקות, לחטא, מה שנקרא מצב האספסיס (מצב בו אין מיקרואורגניזמים חיים הגורמים למחלות). הוא פרסם את תוצאותיו ב"רפואה", כתב עת שהקים ב-1886.
משנת 1889 הפך למרצה בכיר פרטי (לא חלק מהסגל) לרפואת פצעים כיבית באוניברסיטה. ב-1907 מונה לפרופסור. משנת 1902 היה המנתח הראשי והרופא הראשי של בית החולים הממלכתי לילדים.
הוא עבד גם כמומחה לרפואה משפטית, ופעילותו הספרותית קשורה לכך בחלקה, שכן היה גם המזכיר של המועצה לרפואה משפטית. עד מותו, הוא ערך את כתב העת הרפואי "רפואה". הוא ביצע פעילות עיתונאית בטורים של פסטר לויד, פשטי נפלו ועיתונים גדולים אחרים. מאמריו משכו בדרך כלל תשומת לב. במשך עשרות שנים השתתף בענייני ציבור יהודיים, ארגן תנועות נוער והיה מבקר קפדני של פעולות חיי הקהילה.
הוא הובא למנוחות בבית הקברות היהודי ברחוב קוזמה.
משפחתו

אשתו הייתה אמה (רבקה) מילך, עמה התחתן ב-1884בברטיסלאבה (אז חלק מהונגריה) ב-25 בנובמבר.
ילדיהם:
פרנץ (בודפשט, 4 באוקטובר 1885 - 15 בדצמבר 1944) מהנדס. אשתו הייתה יולאן גליק.
אילונה (בודפשט, 22 במאי 1887 - 17 ביולי 1899)
גאבור (בודפשט, 24 במרץ 1889 - ?). אשתו הייתה אנה ווינאלק אמיליה.
אאוגניה (בודפשט, 24 באוקטובר 1890 - ?). בעלה מיהאי ארנסט.
יוזפה (בודפשט, 16 במאי 1892 - ?). בעלה אוסקר זלטנר.
קלרה (בודפשט, 11 באוגוסט 1893 - 9 בספטמבר 1926)
פאל (בודפשט, 18 ביולי 1895 - ?) אשתו מרגיט וייס.
דז'ה (בודפשט, 24 במאי 1897 - ?) רופא. אשתו מרגיט שטיינר (1899–1965) רופאה.
אנטל (בודפשט, 30 בדצמבר 1901 - ?) רופא. אשתו יאנקה קובאץ'.
עבודותיו (חלקי)

ריפוי פצעים וטיפול בפצעים (בודפשט, 1886)
Anleitung zur Wundbehandlung (1887)
על המועצה לרפואה משפטית (בודפשט, 1897)
שאלות שיש לשאול מומחה רפואי (בודפשט, 1899)
ריפוי כירורגי (1904)
רשלנות רפואית
לקריאה נוספת

לקסיקון יהודי הונגרי. 1929. עורך פטר אויווארי. גישה מקוונת
Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
jmpoint.hu
מאמרים קשורים

רפואה (כתב עת)
כירורגיה כללית
הערות שוליים

↑  "Születési bejegyzése a váci izraelita hitközség születési akv. 29/1859. folyószáma alatt". נבדק ב-2020-02-27.
↑  "Házasságkötési bejegyzése a pozsonyi neológ izraelita hitközség házassági akv. 16/1884. folyószáma alatt". נבדק ב-2020-02-27.
↑  "Schächter Klára halotti bejegyzése a Budapest VI. kerületi polgári halotti akv. 1113/1926. folyószáma alatt".
| --- | --- |
בקרת זהויות :  NLI: 987007509962005171  ISNI: 0000 0001 1048 9856  LCCN: n2008067284  NTA: 23922809X  VIAF: 288469315   WorldCat (עם VIAF): 288469315
יום היערות הבין-לאומי

| --- | --- |

 שמות נוספים:  IDF
 סוג:  יום בין־לאומי
 סיבה:  יער 
 חגיגות:  כנסים, דיונים ומופעים
 מועד
 תאריך:  21 במרץ
 
יום היערות הבין־לאומי נקבע ל-21 במרץ, בהחלטת האספה הכללית של האו"ם ב-28 בנובמבר 2012. בכל שנה, חוגגים באירועים שונים ומעלים את המודעות לחשיבותם של כל סוגי היערות, ועצים מחוץ ליערות, לטובת הדורות הנוכחיים והעתידיים. המדינות מוזמנות לבצע מאמצים לארגן פעילויות מקומיות, לאומיות ובין־לאומיות הכוללות יערות ועצים, כגון קמפיינים לנטיעת עצים. ביום היערות הבין־לאומי. מזכירות פורום האו"ם בנושא יערות, בשיתוף ארגון המזון והחקלאות, מאפשרת ביצוע אירועים מסוג זה בשיתוף פעולה עם ממשלות. יום היערות הבין־לאומי הראשון התקיים ב-21 במרץ 2013.